
TEHNISKĀ SPECIFIKĀCIJA
Krīzes centra pakalpojumam
1. Pakalpojuma sniedzējam un krīzes centra pakalpojumam jāatbilst Sociālo pakalpojumu un sociālās palīdzības likumam, Ministru kabineta noteikumiem Nr. 338 “Prasības sociālo pakalpojumu sniedzējiem” un citiem piemērojamajiem normatīvajiem aktiem.

2. Pakalpojuma mērķis ir nodrošināt krīzes situācijā nonākušai personai drošu vidi, izmitināšanu un profesionālu psihosociālu palīdzību, lai sekmētu psiholoģiskās un sociālās stabilitātes atgūšanu un sociālās funkcionēšanas spēju atjaunošanu.

3. Pakalpojuma sniedzējs nodrošina sociālo prasmju novērtēšanu, pilnveidošanu un attīstīšanu, individuālās un grupu nodarbības psihosociālā atbalsta sniegšanai un drošu naktsmītni.

4. Pakalpojuma sniegšanā obligāti iesaista sociālo darbinieku un psihologu.

5. Ja pakalpojumu ar izmitināšanu saņem bērns, nodrošina vispārējās izglītības procesa nepārtrauktību un bērna vecumam, veselības stāvoklim un uztura normām atbilstošu ēdināšanu normatīvajos aktos noteiktajā apjomā.

6. Pakalpojuma sniedzējs nodrošina klienta izmitināšanai un koplietošanai atbilstošas telpas, higiēnas iespējas, drošību, privātumu un citus normatīvajos aktos noteiktos apstākļus.

7. Pakalpojums var ietvert īslaicīgu izmitināšanu līdz sešiem mēnešiem atbilstoši konkrētā klienta vajadzībām, Pasūtītāja lēmumam un piemērojamajam regulējumam.

8. Pakalpojuma sniedzējs sadarbojas ar Pasūtītāja sociālo dienestu, bāriņtiesu, ārstniecības iestādēm, policiju un citām institūcijām, ja tas nepieciešams klienta drošībai un sociālās situācijas risināšanai.

9. Pakalpojuma sniedzējs dokumentē pakalpojuma sniegšanu, klientam noteiktos mērķus un veiktos atbalsta pasākumus un reizi mēnesī iesniedz Pasūtītājam atskaiti par faktiski sniegto pakalpojumu.

10. Līguma darbības laiks ir 24 mēneši. Pakalpojums tiek pasūtīts pēc faktiskās nepieciešamības; Pasūtītājs negarantē noteiktu klientu vai diennakšu skaitu.

